section_heading: Životopis
paragraph_text: Iste godine, Ivanka je kroz šume, mimo okupatorskih garnizona, povela 30 omladinaca i omladinki na Okružno savjetovanje omladine Gorskog kotara u Drežnici kraj Ogulina. Tada je organizirala prikupljanje materijalne pomoći za srpsku omladinu Drežnice stradale od napada neprijateljskih jedinica i formiranje radnih četa koje su radile na obnovi sela. Ove radne čete sudjelovale su i u evakuaciji ranjenika iz partizanske bolnice br. 7 tijekom neprijateljskog napada.